joelniklaus/EU_Wikipedias huggingface dataset:
Ρας Καν

Ο Ρας Τζόζεφ Καν (Russ Joseph Kun, γεννημένος στις 8 Σεπτεμβρίου 1975) είναι πολιτικός από το Ναουρού και Πρόεδρος του Ναουρού από τότε που εκλέχθηκε στις προεδρικές εκλογές του Ναουρού το 2022.  Υπηρετεί ως βουλευτής για την Ουμπένιντε από το 2013.

Βιογραφία 
Γεννήθηκε στις 8 Σεπτεμβρίου 1975. Υπηρέτησε ως ελεγκτής για τις γενικές εκλογές του 2003  και του 2004.  Διετέλεσε αναπληρωτής γραμματέας του υπουργείου Εμπορίου Βιομηχανίας & Πόρων το 2005.  Υπηρέτησε ως εκτελών χρέη αρχιγραμματέα το 2008  και ως αναπληρωτής υπουργός Εσωτερικών το 2012  Πριν εισέλθει στη Βουλή, εργάστηκε στο υπουργείο Εμπορίου, Βιομηχανίας και Περιβάλλοντος.  Ο Καν ήταν επίσης μέλος της Εθνικής Επιτροπής του Ναουρού για την UNESCO από το 2008 έως το 2010  και από το 2012  έως το 2013 

Ο Καν εξελέγη για πρώτη φορά στο Κοινοβούλιο του Ναουρού το 2013, ως ένα από τα τέσσερα μέλη της εκλογικής περιφέρειας Ουμπένιντε. Επανεξελέγη το 2016, το 2019 και το 2022. Στην τελευταία κυβέρνηση του Λάιονελ Αϊνγκιμέα, ο Καν ήταν αναπληρωτής υπουργός Οικονομικών, Λιμένων του Ναούρου, Τουρισμού και Εθνικής Κληρονομιάς και Μουσείου. 

Είναι μέλος της Παγκόσμιας Οργάνωσης Κοινοβουλευτικών κατά της Διαφθοράς (GOPAC). Αφού παρακολούθησε ένα εργαστήριο της GOPAC, ηγήθηκε των προσπαθειών για την ανάπτυξη ενός κώδικα δεοντολογίας για το Κοινοβούλιο του Ναουρού. Για το σκοπό αυτό, διετέλεσε πρόεδρος της μόνιμης κοινοβουλευτικής επιτροπής για τον κώδικα ηγεσίας. 

Στην πρώτη συνεδρίαση του κοινοβουλίου μετά τις γενικές εκλογές του 2022, ο Καν ήταν ο μοναδικός υποψήφιος για Πρόεδρος του Ναούρου . Ορκίστηκε μαζί με το υπουργικό του συμβούλιο στις 29 Σεπτεμβρίου. Τα δικά του χαρτοφυλάκια περιλαμβάνουν τις εξωτερικές υποθέσεις και τη δικαιοσύνη και τον έλεγχο των συνόρων.

Παραπομπές 

Καν Ρας
Καν Ρας
Κυριακή Φιλτισάκου

Η Κυριακή Φιλτισάκου (γενν. Αθήνα, 18 Αυγούστου 2000) είναι Ελληνίδα αθλήτρια στο αγώνισμα του βάδην. Κατέκτησε δύο φορές το πανελλήνιο πρωτάθλημα στα 20 χλμ. (τα έτη 2021-2022), ενώ συμμετείχε στους Ολυμπιακούς Αγώνες του 2020 στο Τόκιο.

Καριέρα
Η Φιλτισάκου το 2016 κατέλαβε την 7η θέση στα 5.000 μ. βάδην (με χρόνο 24:21,57), στο Ευρωπαϊκό Πρωτάθλημα της Τιφλίδας, στην κατηγορία Κ18. Ενώ το 2019, τερμάτισε 5η στα 10.000 μ. βάδην στο Ευρωπαϊκό Πρωτάθλημα Κ20, στο Μπορός.

Στην κατηγορία των γυναικών, το 2021, συμμετείχε στο Ευρωπαϊκό Πρωτάθλημα Ομάδων βάδην, που διεξήχθη στο Ποντεμπράντι της Τσεχίας, όπου κατέλαβε την 7η θέση στα 35 χλμ., ενώ ανταμείφθηκε με το αργυρό μετάλλιο στο ομαδικό του ίδιου αγώνα. Μεγάλη στιγμή στην καριέρα της αποτέλεσε η εκπροσώπηση της Ελλάδας στους Θερινούς Ολυμπιακούς Αγώνες του 2020 στο Τόκιο, όπου αγωνίστηκε στα 20 χλμ. βάδην γυναικών και κατέλαβε την 29η θέση με χρόνο 1:36:51, βαδίζοντας μαζί με την συμπατριώτισσά της Αντιγόνη Ντρισμπιώτη, η οποία κατέλαβε την 8η θέση. Έναν χρόνο μετά (το 2022) αγωνίστηκε στο Παγκόσμιο Πρωτάθλημα Ομάδων βάδην στο Μουσκάτ του Ομάν, όπου κατέλαβε την 11η θέση στα 20 χλμ. (χρόνος: 1:38:53) και την 2η θέση σε ομαδικό επίπεδο. Το ίδιο έτος συμμετείχε και στο Παγκόσμιο Πρωτάθλημα Στίβου του Όρεγκον, όπου τερμάτισε στην 22η θέση, με χρόνο 1:34:55.

Δείτε επίσης
 Βάδην στην Ελλάδα

Παραπομπές

Ελληνίδες αθλήτριες του βάδην
Αθλητές του στίβου στους Θερινούς Ολυμπιακούς Αγώνες 2020
Έλληνες αθλητές του στίβου στους Θερινούς Ολυμπιακούς Αγώνες
Κάτοχοι μεταλλίων του Πανελλήνιου Πρωταθλήματος Στίβου
Τρίγωνοι Αριθμοί

Οι τρίγωνοι αριθμοί εφευρέθηκαν από τον Πυθαγόρα τον Σάμιο.Οι πυθαγόρειοι θεωρούσαν πως όλα στο σύμπαν μπορούσαν να εξηγηθούν με τη βοήθεια των αριθμών. Γι' αυτόν τον λόγο έφτιαχναν διάφορες ακολουθίες αριθμών με βάση γεωμετρικά σχήματα. Αυτοί είναι οι τρίγωνοι και οι τετράγωνοι αριθμοί. Οι τρίγωνοι αριθμοί, με τους οποίους θα ασχοληθούμε σε αυτό το άρθρο, είναι κάθε αριθμός, που αν συμβολιστεί με σημεία, σχηματίζει ένα τρίγωνο. Για να βρεις έναν τρίγωνο αριθμό, τότε άρχισε από το 1 και πρόσθεσε σε αυτόν τον αριθμό τον αμέσως επόμενο του. Έτσι βρίσκεις τους αριθμούς: 1, 3, 6, 10, 15, 21...

Παραπομπές
Αφηρημένη άλγεβρα

Στα μαθηματικά, και πιο συγκεκριμένα η άλγεβρα, η αφηρημένη άλγεβρα ή η σύγχρονη άλγεβρα είναι η μελέτη των αλγεβρικών δομών.  Οι αλγεβρικές δομές περιλαμβάνουν ομάδες, δακτυλίους, πεδία, ενότητες, διανυσματικά κενά, πλέγματα και άλγεβρες πάνω από ένα πεδίο. Ο όρος αφηρημένη άλγεβρα επινοήθηκε στις αρχές του 20ου αιώνα, για να διακρίνει αυτόν τον τομέα μελέτης από παλαιότερα μέρη της άλγεβρας και πιο συγκεκριμένα, από τη στοιχειώδη άλγεβρα, τη χρήση μεταβλητών για την αναπαράσταση αριθμών στον υπολογισμό και τη λογική.

Οι αλγεβρικές δομές, με τους συναφείς ομομορφισμούς τους, σχηματίζουν μαθηματικές κατηγορίες. Η θεωρία κατηγορίας είναι ένας φορμαλισμός, που επιτρέπει έναν ενιαίο τρόπο έκφρασης ιδιοτήτων και κατασκευών, που είναι παρόμοιες για διάφορες δομές.

Η καθολική άλγεβρα είναι ένα σχετικό θέμα, που μελετά τύπους αλγεβρικών δομών ως μεμονωμένα αντικείμενα. Για παράδειγμα, η δομή των ομάδων είναι ένα ενιαίο αντικείμενο στην καθολική άλγεβρα, το οποίο ονομάζεται ποικιλία ομάδων.

Παραπομπές 

Αφηρημένη άλγεβρα
HD1 (γαλαξίας)

Ο HD1 αποτελεί προτεινόμενο γαλαξία υψηλής μετατοπίσεως προς το ερυθρό και θεωρείται, από τον Απρίλιο του 2022, ένας από τους πρώτους και μακρινότερους γνωστούς γαλαξίες που έχουν εντοπιστεί ακόμη στο παρατηρήσιμο σύμπαν. Ο γαλαξίας, με εκτιμώμενη μετατόπιση προς το ερυθρό περίπου z = 13,27, φαίνεται όπως ήταν περίπου 324 εκατομμύρια χρόνια μετά τη Μεγάλη Έκρηξη, πριν από 13,787 δισεκατομμύρια χρόνια. Έχει απόσταση διανύσεως του φωτός 13.463 δισεκατομμυρίων ετών φωτός από τη Γη, και, λόγω της διαστολής του σύμπαντος, μια ορθή παροντική απόσταση 33.288 δισεκατομμυρίων ετών φωτός.

Παραπομπές

Γαλαξίες
Κήτος (αστερισμός)
Εξάς (αστερισμός)
NGC 4318

Ο NGC 4318 είναι μικρός φακοειδής γαλαξίας ο οποίος απέχει περίπου 72 εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Τζον Χέρσελ (John Herschel) στις 18 Ιανουαρίου 1828. Ανήκει στην Ομάδα γαλαξιών Παρθένου W′, που βρίσκεται στο υπόβαθρο του Σμήνους γαλαξιών της Παρθένου. Σημαντικότερο μέλος της ομάδας W′ είναι ο γιγάντιος ελλειπτικός γαλαξίας NGC 4365.

Φυσικά χαρακτηριστικά
Ο NGC 4318 έχει μικρό κλασικό εξόγκωμα και στον πυρήνα του υπάρχει αστρικός δίσκος διαμέτρου περίπου 70 ετών φωτός. Έξω από τον αστρικό δίσκο υπάρχει σαφώς ορισμένη περιοχή χαμηλής επιφανειακής φωτεινότητας διαμέτρου περίπου 230 ετών φωτός η οποία περιβάλεται από μεγαλύτερο εξωτερικό δίσκο.

Στο εσωτερικό του NGC 4318 υπάρχει υπερμεγέθης μελανή οπή της οποίας η μάζα εκτιμάτε σε τέσσερα εκατομμύρια ηλιακές μάζες. Επίσης ο γαλαξίας περιβάλλεται από δεκαοκτώ σφαιρωτά αστρικά σμήνη.

Παραπομπές

Αναφορές

Εξωτερικοί σύνδεσμοι 
 

Φακοειδείς γαλαξίες
Παρθένος (αστερισμός)
4318
40122
07446
Χασάν Αχούντ

Ο Μοχάμαντ Χασάν Αχούντ (γλώσσα παστού محمد حسن اخوند, γενν. περ. 1955) είναι Αφγανός μουλάς και ηγέτης των Ταλιμπάν, που εκτελεί σήμερα καθήκοντα Πρωθυπουργού του Αφγανιστάν. 

Ο Αχούντ είναι ένα από τα ιδρυτικά μέλη του κινήματος των Ταλιμπάν και από μακρού μέλος της ηγετικής ομάδας τους. Κατά την πρώτη διακυβέρνηση της χώρας από τους Ταλιμπάν (1996-2001) ήταν υφυπουργός Εξωτερικών.

Καταγωγή και εκπαίδευση 
Ο Αχούντ κατάγεται από το νότιο Αφγανιστάν. Συγκεκριμένα, σύμφωνα με τα στοιχεία του Συμβουλίου Ασφαλείας του ΟΗΕ, γεννήθηκε στο Πασμούλ, στη σημερινή Επαρχία Ζαρί της Περιφέρειας του Κανταχάρ. Ο ΟΗΕ δίνει δύο εκτιμήσεις για το έτος γεννήσεώς του: είτε γεννήθηκε μεταξύ 1945 και 1950, είτε περίπου μεταξύ του 1955 και του 1958.

Ο Αχούντ σπούδασε σε διάφορα ιεροσπουδαστήρια στο Αφγανιστάν, αλλά όχι στο Πακιστάν. Αντίθετα με πολλούς ηγέτες των Ταλιμπάν, δεν έλαβε μέρος στον Σοβιετικο-αφγανικό πόλεμο.

Πολιτική σταδιοδρομία 
Ο Αχούντ είναι ένα από τα παλαιότερα μέλη των Ταλιμπάν και στενός συνεργάτης του Μουλά Ομάρ, του πρώτου επικεφαλής του κινήματος. Κατά την πρώτη διακυβέρνηση της χώρας από τους Ταλιμπάν ήταν υπουργός Εξωτερικών, από το 1998 μέχρι τις 27 Οκτωβρίου 1999, και επίσης αναπληρωτής πρωθυπουργός. Καθώς συνέβη και με πολλά άλλα μέλη της ηγετικής ομάδας των Ταλιμπάν, επιβλήθηκαν στον Αχούντ κυρώσεις εκ μέρους του ΟΗΕ εξαιτίας της «παροχής καταφυγίου σε ομάδες τρομοκρατών».

Κατά την περίοδο που οι Ταλιμπάν είχαν χάσει την εξουσία και αγωνίζονταν για την ανατροπή της τότε κυβερνήσεως (2001-2021), ο Αχούντ διετέλεσε κατά διαστήματα μέλος του Κουέτα Σούρα. Το 2013 ήταν ο επικεφαλής των επιτροπών των Ταλιμπάν και ειδικότερα ο επικεφαλής της επιτροπής στρατολογήσεως.

Μετά την επιστροφή των Ταλιμπάν στην εξουσία το 2021, ο Αχούντ διορίσθηκε προσωρινός ή ενδιάμεσος πρωθυπουργός. Ο διορισμός του θεωρήθηκε ως ένας συμβιβασμός ανάμεσα στους μετριοπαθείς και τους σκληροπυρηνικούς των Ταλιμπάν. Ανέλαβε καθήκοντα στις 7 Σεπτεμβρίου 2021.

Πρόσθετες πληροφορίες 
Ο Αχούντ έχει συγγράψει αρκετά βιβλία για το Ισλάμ. Σύμφωνα με το BBC News, έχει μεγαλύτερη επίδραση πάνω στη θρησκευτική πλευρά της πολιτικής των Ταλιμπάν, σε αντιδιαστολή με τον στρατιωτικό τομέα.

Παραπομπές

Πρωθυπουργοί του Αφγανιστάν
Ιωάννα Καζάκη

Η Ιωάννα Καζάκη είναι Ελληνίδα ζωγράφος από την Θεσσαλονίκη. Σπούδασε Zωγραφική και Xαρακτική στην Σχολή Καλών Τεχνών της Ρώμης Accademia di Belle Arti di Roma Italia 

Ioanna Kazaki is a Greek visual Artist . She studied Painting and printing at the Rome Academy of Fine ArtsAccademia di Belle Arti di Roma Italia

Γενικές βραβεύσεις 
Η πρώτη βράβευση πραγματοποιήθηκε το 2000 από την ένωση Ελλήνων συγγραφέων"Union of Greek writers" και η δεύτερη πραγματοποιήθηκε το 2019 στο Τόκιο της Ιαπωνίας.

Βραβεύσεις για τo έργο «ΜΗΤΡΟ-ΠΟΛΙΣ» 
Το έργο "ΜΗΤΡΟ-ΠΟΛΙΣ" από την σειρά έργων "ΑΣΤΙΚΗ ΜΥΘΟΛΟΓΙΑ" βραβεύτηκε το 2019 στον διεθνή διαγωνισμό Art Olympia στο Τόκιο 

AWARDS :1"Union of Greek writers" 

2.The art work titled  "METROPOLIS" from the series  "URBAN MYTHOLOGY" has been awarded at the Art Olympia international Art Competition in Tokio Japan

Ενδεικτικές δουλειές 

Urbun Mythology (2018-2021) 
Climbers Sleep Walkers (2018-2021) 
Shadowscripts (2014-2017) 
Group Art Works (2016-2017) 
Microcosmos - Macrocosmos (2006-2021) 
The Fly View (2001-2004) 
Findings (1996-2000) 
Geo-scripts (1993-1996) 
Kaleidoscopic (1993-1996) 
Maps (1991-1994) 
Urban Landscapes (1990) 
Ideograms (1989) 
Masks (1988)

Εξωτερική σύνδεσμοι 
Η επίσημη ιστοσελίδα της https://www.ioannakazaki.com/

Παραπομπές 

Έλληνες ζωγράφοι
Ελ (Καναάν)

Ο όρος Ελ (Εβραϊκά: אֵל ʾēl, Φοινικικά:  𐤀𐤋ʾīl,  Ουγκαριτικά: 𐎛𐎍 ʾīlu) είναι Bορειοδυτική σημιτική λέξη που σημαίνει "θεός" και χρησιμοποιείται ως το κύριο όνομα διαφόρων αρχαίων θεοτήτων της Εγγύς Ανατολής. Συγκεκριμένες θεότητες με το όνομα Ελ ή Ιλ ήταν ο βασιλιάς θεός της αρχαίας χαναανιτικής θρησκείας και ο βασιλιάς θεός των ομιλητών της Ανατολικής σημιτικής γλώσσας κατά την πρώιμη δυναστική περίοδο της Μεσοποταμίας (2900 - 2350 π.Χ.). Στους Χετταίους ο Ελ ήταν γνωστός ως Ελκουνίρσα (Elkunirsa). Το όνομα προέρχεται από πρωτοσημτικό θέμα *ʔ il-, που σήμαινε "θεός".

Δείτε επίσης 

 Βάαλ
 Ασερά

Παραπομπές 

Καναανιτική μυθολογία
Μεσανατολικές θεότητες
Μητροπολίτης Αιτωλίας και Ακαρνανίας Δαμασκηνός

Ο Μητροπολίτης Αιτωλίας και Ακαρνανίας Δαμασκηνός Κιαμέτης (Πειραιάς, γεν. 1975) είναι Έλληνας επίσκοπος, και Μητροπολίτης της Εκκλησίας της Ελλάδος.

Βιογραφία 
Γεννήθηκε στον Πειραιά το 1975. Μεγάλωσε και φοίτησε στον τόπο καταγωγής του, την Σάμο. Σπούδασε Κοινωνική Θεολογία στο τμήμα Ποιμαντικής και Κοινωνικής Θεολογίας του Εθνικού και Καποδιστριακού Πανεπιστημίου Αθηνών, και έλαβε πτυχίο το 1997. 

Το 1997 εκάρη μοναχός και κατόπιν χειροτονήθηκε διάκονος, από τον τότε Μητροπολίτη Πειραιώς Καλλίνικο. Το 1998, ακολούθησε τον νεοενθρονισθέντα Μητροπολίτη Δημητριάδος και Αλμυρού Ιγνάτιο στον Βόλο, και εκεί υπηρέτησε ως Αρχιδιάκονός του, και ως Διευθυντής του Ιδιαιτέρου Γραφείου του (1998-2003). Το 2002, χειροτονήθηκε πρεσβύτερος και έλαβε το οφφίκιο του αρχιμανδρίτη, από τον Μητροπολίτη Δημητριάδος Ιγνάτιο. Υπηρέτησε ως Γενικός Αρχιερατικός Επίτροπος της Ιεράς Μητροπόλεως Δημητριάδος και Αλμυρού, από το 2003 έως το 2006, και από το 2006 έως και την εκλογή του, το 2022, υπηρέτησε ως Πρωτοσύγκελλος αυτής.

Διετέλεσε Προεδρεύων του Μητροπολιτικού Συμβουλίου. Ανέλαβε την διοργάνωση των μηνιαίων Ιερατικών Συνάξεων, πολλών Επιμορφωτικών Ιερατικών Σεμιναρίων, καθώς και πολυάριθμων Συνεδρίων και ποικίλων Εκδηλώσεων της Ι. Μητροπόλεως Δημητριάδος. Διετέλεσε Διευθυντής του περιοδικού «Πληροφόρηση» (2002-2012), επί πενταετία Αρχηγός των κατασκηνώσεων αρρένων, ίδρυσε την Παιδική και Νεανική Χορωδία της Μητροπόλεως, και είχε την ευθύνη της έκδοσης πρότυπων Κατηχητικών Βοηθημάτων για όλες τις βαθμίδες των Κατηχητικών Σχολείων.Εμπνευστής, δημιουργός και Διευθυντής του Μουσείου Βυζαντινής Τέχνης και Πολιτισμού, στη Μακρινίτσα Πηλίου.Εξέδωσε δύο συλλογές ομιλιών και κηρυγμάτων με τον τίτλο "Από καρδίας: Εννέα λόγοι για την Αγία και Μεγάλη Τεσσαρακοστή" και "Κηρύττοντας σε σημαντικούς σταθμούς του Εκκλησιαστικού έτους". </blockquote>Εξελέγη από την Ιερά Σύνοδο της Εκκλησίας της Ελλάδος, Μητροπολίτης της Ιεράς Μητροπόλεως Αιτωλίας και Ακαρνανίας, στις 6 Οκτωβρίου 2022, λαμβάνοντας 60 ψήφους επί συνόλου 77. Η χειροτονία του στο επισκοπικό αξίωμα, πραγματοποιήθηκε στις 9 Οκτωβρίου 2022, στον Καθεδρικό Ναό των Αθηνών. Ενθρονίστηκε στις 11 Νοεμβρίου 2022 στον Ιερό Μητροπολιτικό Ναό Αγίου Σπυρίδωνος Μεσολογγίου.

Παραπομπές 

Έλληνες επίσκοποι
Έλληνες θεολόγοι
Μητροπολίτες Αιτωλίας και Ακαρνανίας
Επιτακτική Έγκλιση

Η επιτακτική είναι μία ρηματική έγκλιση της Σανσκριτικής, η οποία χαρακτηρίζονταν από την εμφάνιση των δευτερεύουσων καταλήξεων και την απουσία αύξησης, και συνήθως έμοιαζε με ένα ρήμα στον αόριστο ή τον παρατατικό χωρίς την αύξηση. Μπορούσε συνήθως να σταθεί σε κύρια πρόταση και είχε σημασία υποτακτικής ή προστακτικής – για παράδειγμα μπορούσε να δηλώσει πρόθεση, λ.χ. índrasya nú vīryā̀ṇi prá vocam «τα ηρωικά κατορθώματα του Ίντρα τώρα θα/ προτίθεμαι να απαγγείλω» (Beekes, Εισαγωγή στη συγκριτική Ινδοευρωπαϊκή γλωσσολογία, 2004, σ.340). Η χρήση της ήταν υποχρεωτική στις απαγορεύσεις, όπου και ακολουθούσε το mā́. Αργότερα, στην Κλασική Σανσκριτική, παρέμεινε σε χρήση μόνο μετά το mā (στην Κλασική Σανσκριτική δεν υπάρχουν τόνοι).

Η Αρχαία Ελληνική είχε κάποιους ρηματικούς τύπους που, όσον αφορά τη μορφή, μοιάζουν με την επιτακτική της Σανσκριτικής, και πρόκειται για αόριστους ή παρατατικούς χωρίς χρονική αύξηση. Σ' αυτήν την περίπτωση όμως δεν υπάρχει καμία διαφορά ως προς την σημασία μεταξύ αυτών των δύο διαφορετικών τύπων. Κατά κύριο λόγο, χρησιμοποιούνταν στον Όμηρο και γενικότερα στην επική ποίηση (βλ. Ομηρική διάλεκτος).

Γενικά θεωρείται ότι η αύξηση ήταν αρχικά ένα ξεχωριστό μόριο που είχε περίπου τη σημασία του «τότε» και προστίθονταν για να δηλώσει την παρελθοντική αναφορά, μιας και ο ρηματικός τύπος ήταν μάλλον ουδέτερος ως προς το χρόνο και δήλωνε κυρίως την όψη (ποιόν ενέργειας). Στην αρχή, η χρήση του φαίνεται να ήταν προαιρετική, όταν χρειαζόταν να αποφευχθεί η αμφισημία, όπως συμβαίνει και με τα χρονικά επιρρήματα στα Κινεζική. Σταδιακά όμως συγχωνεύτηκε με το ρήμα και η χρήση του καταστάθηκε υποχρεωτική· ωστόσο σε πρωιμότερα στάδια της Αρχαίας Ελληνικής και της Σανσκριτικής η αλλαγή αυτή δεν είχε ολοκληρωθεί πλήρως, κι έτσι οι δύο τύποι συνυπήρχαν. Η σημασία των τύπων χωρίς αύξηση ενδέχεται να αποτελεί μια μετεξέλιξη του Ινδοϊρανικού ή του Ινδοάριου κλάδου. Είναι επίσης πιθανό η σημασία να προέκυψε στην πρωτογλώσσα αλλά οι συνεπακόλουθες εξελίξεις της Πρωτοελληνικής να την αφαίρεσαν και να επανέφεραν αναλογικά τη βασική σημασία του αόριστου και της προστακτικής.

Βιβλιογραφικές Αναφορές
Μητροπολίτης Ηλείας και Ωλένης Αθανάσιος Β΄

Ο Μητροπολίτης Ηλείας και Ωλένης Αθανάσιος Β΄ (κατά κόσμον Αριστείδης Μπαχός, Ξυλοκέρα Ηλείας, 10 Φεβρουαρίου 1954), είναι Έλληνας επίσκοπος και Μητροπολίτης της Εκκλησίας της Ελλάδος.

Υπηρέτησε ως Επίσκοπος Ωλένης, Βοηθός Επίσκοπος της Ιεράς Μητροπόλεως Ηλείας και Ωλένης, από το 2009 έως την εκλογή του στις 7 Οκτωβρίου 2022.

Βιογραφία 
Ο κατά κόσμον Αριστείδης Μπαχός γεννήθηκε στις 10 Φεβρουαρίου 1954 στο χωριό Ξυλοκέρα του νομού Ηλείας από αγρότες γονείς, τον Γεώργιο και την Μαρία. Τις εγκύκλιες και γυμνασιακές του σπουδές τις περάτωσε στον Πύργο Ηλείας και κατόπιν φοίτησε στην Ριζάρειο Εκκλησιαστική Σχολή Αθηνών, από την οποία αποφοίτησε το 1975. Σπούδασε Θεολογία στην Θεολογική Σχολή του Εθνικού και Καποδιστριακού Πανεπιστημίου Αθηνών, λαμβάνοντας πτυχίο το 1982.

Τον Ιούλιο του 1975 εκάρη μοναχός στην Ιερά Μονή Χρυσοπηγής Λαμπείας και έλαβε το όνομα Αθανάσιος. Το 1976 χειροτονήθηκε διάκονος από τον τότε Μητροπολίτη Ηλείας Αθανάσιο. Τον Σεπτέμβριο του 1982 χειροτονήθηκε πρεσβύτερος και κατόπιν έλαβε το οφφίκιο του αρχιμανδρίτη από τον Μητροπολίτη Ηλείας Γερμανό. Υπηρέτησε από το 1980 ως Ηγούμενος της Ιεράς Μονής Άνω Δίβρης Ηλείας και ως Ιεροκήρυκας της Ιεράς Μητροπόλεως Ηλείας και Ωλένης, από το 1982 και έπειτα. Επίσης διετέλεσε Γραμματέας της Ιεράς Μητροπόλεως Ηλείας.

Στις 13 Οκτωβρίου 2009 εξελέγη από την Ιερά Σύνοδο της Εκκλησίας της Ελλάδος Επίσκοπος Ωλένης, Βοηθός Επίσκοπος της Ιεράς Μητροπόλεως Ηλείας και Ωλένης. Χειροτονήθηκε στο επισκοπικό αξίωμα την 1η Νοεμβρίου 2009 από τον Αρχιεπίσκοπο Αθηνών και Πάσης Ελλάδος Ιερώνυμο και έξι ακόμη αρχιερείς, στον Μητροπολιτικό Ιερό Ναό Αγίου Νικολάου Πύργου.

Στις 7 Οκτωβρίου 2022 εξελέγη από την Ιερά Σύνοδο της Εκκλησίας της Ελλάδος Μητροπολίτης της Ιεράς Μητροπόλεως Ηλείας και Ωλένης, λαμβάνοντας 55 ψήφους.

Παραπομπές 

Έλληνες επίσκοποι
Μητροπολίτες Ηλείας και Ωλένης
Δολοφονία του Άλκη Καμπανού

Η δολοφονία του Άλκη Καμπανού έλαβε χώρα τη 1η Φεβρουαρίου 2022 στη Θεσσαλονίκη.

Χρονικό 
Τα ξημερώματα της 1ης Φεβρουαρίου του 2022, ο 19χρονος Άλκης Καμπανός βρισκόταν με την παρέα του στην είσοδο της πολυκατοικίας του στην οδό Χ. Γκάζη, στο Χαριλάου Θεσσαλονίκης, όταν δύο αυτοκίνητα με χούλιγκαν του ΠΑΟΚ σταμάτησαν στο σημείο και ρώτησαν τον Άλκη και την παρέα του τι ομάδα είναι.  Ο Άλκης, μη γνωρίζοντας τι επρόκειτο να ακολουθήσει είπε ότι είναι Άρης και οι χούλιγκαν του ΠΑΟΚ επιτέθηκαν στον νεαρό και στην παρέα του με μαχαίρια, ρόπαλα και άλλα αιχμηρά αντικείμενα.  Ο Άλκης δέχθηκε μαχαιριά από δρεπάνι και τραυματίστηκε στο πόδι, με αποτέλεσμα να χάσει τη ζωή του από ακατάσχετη αιμορραγία, ενώ τα άλλα δύο παιδιά φέρουν τραύματα αλλά δεν κινδυνεύει η ζωή τους.  Σύμφωνα με την αστυνομία, στην παρέα υπήρχαν και άλλα 2 άτομα, τα οποία κατάφεραν να διαφύγουν από τους αδίστακτους δράστες. Το δολοφονικό όπλο βρέθηκε το πρωί της Τρίτης -στο πλαίσιο των ερευνών της ΕΛ.ΑΣ- λίγα μέτρα μακριά από το σημείο του εγκλήματος, πεταμένο στον δρόμο, πλάι σε απορρίμματα.

Δικαστικές εξελίξεις

Πολιτικές εξελίξεις

Αντίκτυπο στην κοινωνία 
Εκατοντάδες άνθρωποι, μαθητές, Θεσσαλονικείς και όχι μόνο κάθε ηλικίας, φίλοι και συγγενείς, συρρέουν από το μοιραίο εκείνο βράδυ έως και σήμερα στο σημείο όπου έπεσε νεκρός ο 19χρονος Άλκης και αφήνουν λουλούδια, κεράκια, σημειώματα, κασκόλ και φανέλες του Άρη άλλα και των δικών τους ομάδων, θέλοντας να περάσουν μήνυμα κατά της οπαδικής βίας. 

Μεγάλα οπαδικά κινήματα της χώρας, εξέδωσαν από κοινού ανακοίνωση που καταδικάζουν τις οπαδικές δολοφονίες. 

Έπειτα από συμφωνία των οργανωμένων του Άρη με τους αντίστοιχους του Ολυμπιακού και του Παναθηναϊκού, πραγματοποιήθηκαν ξανά μετακινήσεις οπαδών στα ντέρμπι, έπειτα από 8 έτη, με τους οπαδούς του Άρη να πηγαίνουν στο Καραϊσκάκης και στην Λεωφόρο και τους οπαδούς του Ολυμπιακού στο "Κλεάνθης Βικελίδης".

Παραπομπές 
Άλκης

Α.Σ. Άρης Θεσσαλονίκης
Οπαδική βία
Ιστορία του Ελληνικού ποδοσφαίρου
Δικαστικές υποθέσεις στην Ελλάδα
Γέφυρα της Κριμαίας

Η γέφυρα της Κριμαίας (, [ˈkrɨmskʲij most]), που ονομάζεται επίσης γέφυρα του πορθμού του Κερτς ή γέφυρα του Κερτς, είναι ζεύγος μερικώς κατεστραμμένων παράλληλων γεφυρών, μία οδική και μία σιδηροδρομική, που διασχίζουν τον πορθμό του Κερτς μεταξύ της χερσονήσου Ταμάν του Κράι Κρασνοντάρ στη Ρωσία και της χερσονήσου Κερτς της Κριμαίας. Η γέφυρα κατασκευάστηκε από τη Ρωσία μετά την προσάρτηση της Κριμαίας στην αρχή του Ρωσο-Ουκρανικού Πολέμου το 2014. Κόστισε 3,7 δισεκατομμύρια δολάρια , έχει μήκος 19 χιλιόμετρα, καθιστώντας την τη μακρύτερη γέφυρα που έχει κατασκευάσει ποτέ η Ρωσία και τη μεγαλύτερη γέφυρα στην Ευρώπη. Εκτός από μετακινήσεις, η Ρωσία κατασκεύασε τη γέφυρα για να ενισχύσει τις αξιώσεις της στην Κριμαία.

Τον Ιανουάριο του 2015, η σύμβαση πολλών δισεκατομμυρίων δολαρίων για την κατασκευή της γέφυρας ανατέθηκε στην Stroygazmontazh του Αρκάντι Ρότενμπεργκ. Η κατασκευή της γέφυρας ξεκίνησε τον Φεβρουάριο του 2016. Η οδική γέφυρα εγκαινιάστηκε από τον Ρώσο Πρόεδρο Βλαντιμίρ Πούτιν στις 15 Μαΐου 2018 και δόθηκε στην κυκλοφορία για αυτοκίνητα στις 16 Μαΐου και για φορτηγά την 1η Οκτωβρίου. Η σιδηροδρομική γέφυρα εγκαινιάστηκε στις 23 Δεκεμβρίου 2019 και η πρώτη προγραμματισμένη επιβατική αμαξοστοιχία διέσχισε τη γέφυρα στις 25 Δεκεμβρίου 2019. Η γέφυρα άνοιξε για εμπορευματικά τρένα στις 30 Ιουνίου 2020. Στις 15 Αυγούστου 2020 καταγράφηκε ρεκόρ κίνησης, συνολικού αριθμού 36.393 αυτοκινήτων.

Η γέφυρα ονομάστηκε «Γέφυρα της Κριμαίας» μετά από διαδικτυακή ψηφοφορία τον Δεκέμβριο του 2017, ενώ η «Γέφυρα του Κερτς» και η «Γέφυρα Επανένωσης» ήταν η δεύτερη και η τρίτη πιο δημοφιλής επιλογή, αντίστοιχα.

Στις 8 Οκτωβρίου 2022, στις 6:02 π.μ. τοπική ώρα, μια μεγάλη έκρηξη σημειώθηκε στο δρόμο που οδηγεί από τη Ρωσία στην Κριμαία, προκαλώντας την κατάρρευση τμημάτων της γέφυρας.

Σημειώσεις

Παραπομπές

Εξωτερικοί σύνδεσμοι
 

Σελίδες με πηγές CS1 στα Ρωσικά (ru)
Γέφυρες
Κτίρια και κατασκευές στην Κριμαία
Κτίρια και κατασκευές στη Ρωσία
Κτίρια και κατασκευές στην Ουκρανία
A Whole New World

To "A Whole New World" είναι ένα τραγούδι που συμπεριλήφθηκε στο soundtrack στην ταινία της Disney Αλαντίν, του 1992, σε μουσική Άλαν Μένκεν και σε στίχους Τιμ Ράις. Το κομμάτι ερμηνεύθηκε με το ντουέτο Μπραντ Κέιν και Λία Σαλόνγκα, ως φωνή του Aladdin και της Jasmine και πρόκειται για μία μπαλάντα, που χρησιμοποιήθηκε στην πλοκή της ταινίας ώστε να δημιουργήσουν δεσμούς αγάπης οι δύο ήρωες, καθώς επίσης και ως μουσικό θέμα. Στιχουργικά, ο Aladdin δείχνει στην πριγκίπισσα μια ζωή γεμάτη ελευθερία, ενώ οι δυο τους βλέπουν τον κόσμο επάνω σε ένα μαγικό χαλί. Το κομμάτι έγινε γρήγορα ένα από τα πιο χαρακτηριστικά της εταιρείας. 

Το τραγούδι κέρδισε πολλές υποψηφιότητες και νίκες σε διάφορους διαγωνισμούς. Κέρδισε το Όσκαρ Καλύτερου Πρωτότυπου Τραγουδιού, στα 65α Βραβεία Όσκαρ και τη Χρυσή Σφαίρα Καλύτερου Πρωτότυπου Τραγουδιού, στα 50α Βραβεία Χρυσής Σφαίρας. Επίσης, κέρδισε και Grammy στις κατηγορίες Καλαύτερο Τραγούδι της Χρονιάς και Καλύτερο Τραγούδι Γραμμένο για Κινηματογράφο ή Τηλεόραση, στα 36α Ετήσια Βραβεία Grammy, κάνοντάς το το μόνο τραγούδι της εταιρείας που κερδίσει στην τελευταία κατηγορία. Την ίδια χρονιά η εκδοχή των Πίμπο Μπράισον και Ρεγκίνα Μπελ κέρδισε δύο υποψηφιότητες, κερδίζοντας τελικά στην κατηγορία Καλύτερη Ερμηνεία Ντουέτου ή Συγκροτήματος. Η εκδοχή αυτή έφτασε και για μία εβδομάδα πρώτη στα Billboard Hot 100.

Το κομμάτι από την αρχή της κυκλοφορίας του υπέστη διασκευές. Με την πιο γνωστή πιθανώς αυτή του 1993, από την Σαλόνγκα, με τον Φιλιπινέζο τραγουδιστή Χοσέ Μάρι Τσαν. Το 2019, η ταινία Αλαντίν κυκλοφόρησε σε μία live-action έκδοση, όπου το κομμάτι χρησιμοποιήθηκε ξανά, ερμηνευμένο αυτή τη φορά από τους Ζέιν Μάλικ και Ζάβια Γουόρντ. Κυκλοφόρησε μάλιστα και video clip για την προώθηση του κομματιού, σκηνοθετημένο από τον Φίλιπ Άντελμαν.

Παραπομπές

Εξωτερικοί σύνδεσμοι 
 

Τραγούδια του 1992
Singles του 1992
Τραγούδια βραβευμένα με Όσκαρ Καλύτερου Πρωτότυπου Τραγουδιού
Νούμερο 1 singles στα Billboard Hot 100
Singles της Columbia Records
Τραγούδια Αναγέννησης της Disney
Singles της Walt Disney Records
Κρανιά Μουζακίου Καρδίτσας

Η Κρανιά   ή Κρανέα είναι χωριό της Περιφερειακής Ενότητας Καρδίτσας στην Περιφέρεια Θεσσαλίας.

Γεωγραφικά - Ιστορικά στοιχεία 
Η Κρανέα βρίσκεται στην πεδιάδα της Καρδίτσας σε υψόμετρο 92 μέτρα ενώ απέχει περίπου 13 χλμ. ΒΑ. από την Καρδίτσα, 19 χλμ. Α. από το Μουζάκι (έδρα του δήμου) και 18 χλμ. Ν.-ΝΑ. από τα Τρίκαλα. Βορειοδυτικά του χωριού είναι η Μαγούλα, βόρεια το Αγναντερό, νοτιοανατολικά το Ριζοβούνι ενώ στην ίδια κατεύθυνση περνάει η ΕΟ Τρικάλων - Καρδίτσας.  

Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Ιθώμης. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 μετονομάστηκε σε Κρανέα. Σύμφωνα με το Πρόγραμμα «Καλλικράτης» μαζί με τους Αγίους Ανάργυρους αποτελούν την κοινότητα Κρανέας που υπάγεται στη δημοτική ενότητα Παμίσου του Δήμου Μουζακίου ενώ σύμφωνα με την απογραφή του 2011 απογράφησαν 510 κάτοικοι. 

Οι απογραφές πληθυσμού μετά τον Β΄Παγκόσμιο Πόλεμο είναι:

Εξωτερικοί σύνδεσμοι 

 ΕΡΤ3 – «ΚΥΡΙΑΚΗ ΣΤΟ ΧΩΡΙΟ»: Κρανιά Καρδίτσας

Παραπομπές 

Χωριά του νομού Καρδίτσας
:Κατηγορία:Δήμος Μουζακίου
Δυναστεία Τιβερίων-Ιουλίων του Βοσπόρου

Η Δυναστεία Τιβερίων-Ιουλίων του Βοσπόρου είναι η 4η και τελευταία δυναστεία τού βασιλείου τού Κιμμερίου Βοσπόρου, όπου τα μέλη της έφεραν το όνομα Τιβέριος Ιούλιος πριν από το κύριο όνομά τους. Αρχηγέτης τού Οίκου είναι ο Τ. Ι. Ασπούργος.

Ιστορία
Η Δυναστεία των Μιθριδατιδών του Πόντου εξουσίαζε τον Βόσπορο, με τελευταίο εκπρόσωπό της τη Δύναμη, που στην εποχή της το βασίλειο τού Πόντου είχε περιοριστεί από τους Ρωμαίους στον Βόσπορο και ήταν ένας πελάτης σε αυτούς. Μαζί της βασίλευσαν οι τρεις σύζυγοί της. Μάλλον γιος της από τον πρώτο της σύζυγο, τον Έλληνα Άσανδρο, είναι ο Ασπούργος. Αυτόν δέχθηκε ως βασιλιά τού Βοσπόρου η Σύγκλητος, ο Αύγουστος και μετά ο γιος του Τιβέριος Ιούλιος. Ο Ασπούργος έλαβε τη ρωμαϊκή υπηκοότητα με το όνομα Τιβέριος Ιούλιος Ασπούργος, κάτι που διατήρησαν όλοι οι απόγονοί του. Ο Τ. Ι. Ασπούργος νυμφεύτηκε την Γηπαίπυριν, κόρη τού Κότυ Γ΄ Σαπαίου βασιλιά της Θράκης και οι απόγονοι τού Ασπούργου βασιλείς τού Βοσπόρου διατήρησαν τα θρακικά ονόματα των -εκ μητρός- βασιλέων προγόνων τους: Κότυς, Ρησκούπορις, Ροιμητάλκης.

Η Γυπαίπυρις ήταν κόρη της Αντωνίας Τρύφαινας (2ης εξαδέλφης του Καλιγούλα), κόρης της Πυθοδωρίδας του Πόντου (εξαδέλφης του Κλαύδιου και 2ης εξαδέλφης του Νέρωνα), η οποία ήταν κόρη της Αντωνίας Πρίμας (ανιψιάς τού Αυγούστου), κόρης του Μάρκου Αντώνιου. Η δυναστεία ήταν αυτή που διήρκεσε περισσότερο από όλες τις ελληνιστικές δυναστείες: είχε 22 βασιλείς και διατηρήθηκε για 13 γενεές, δηλ. περισσότερο από τις προηγούμενες τρεις δυναστείες τού Βοσπόρου. Ο τελευταίος βασιλιάς απεβίωσε το 342 μ.Χ. επί Κωνστάντιου Β΄. Στο βασίλειο εισέβαλαν οι Ούννοι, μετά οι Ουτίγουροι και τέλος οι Γότθοι, από τους οποίους το κατέλαβε ο Ιουστινιανός Α΄ το 527.

Γενεαλογία Τιβερίων-Ιουλίων του Βοσπόρου

Πηγές
 "Ancient Coinage of Bosporos, Kings - WildWinds.com". Wildwinds.com. Retrieved 2 October 2017.
 "Cleopatra VII". 27 October 2009. Archived from the original on 27 October 2009. Retrieved 2 October 2017.
 Mayor, A., 'The Poison King: the life and legend of Mithradates, Rome's deadliest enemy, Princeton University Press, 2009, ISBN 978-0691150260
 Treister, M., On the weapons of Sarmatian type in the Bosporan Kingdom in the 1st-2nd century AD [1]

Βασιλικές δυναστείες
Βασιλικές Δυναστείες της Αρχαιότητας
Δυναστείες ελληνιστικής περιόδου
Γρηγόρης Πλιάτσικας

Ο Γρηγόρης Πλιάτσικας είναι Έλληνας παλαίμαχος ποδοσφαιριστής που αγωνιζόταν στην θέση του τερματοφύλακα, με μεγάλη καριέρα κυρίως στην Παναχαϊκή.

Βιογραφικό 
Γεννήθηκε στις 15 Ιουνίου του 1949 στην Πάτρα, όπου και μεγάλωσε. 

Ξεκίνησε το ποδόσφαιρο το 1966 από την Παναχαϊκή όπου και αγωνίστηκε μέχρι το 1971, με μόνη διακοπή το 1969 λόγω της στρατιωτικής του θητείας. 

Την περίοδο 1972-73 φόρεσε την φανέλα του Αστέρα Αμαλιάδας, ενώ την επόμενη περίοδο, 1973-74, έγινε πάλι παίκτης της Παναχαϊκής που αγωνιζόταν στην Α' Εθνική και είχε κερδίσει από την προηγούμενη περίοδο την συμμετοχή της στο Κύπελλο ΟΥΕΦΑ. Αγωνίστηκε με την πατραϊκή ομάδα στην εκτός έδρας ρεβάνς του πρώτου αγώνα (2-1) με αντίπαλο την αυστριακή Γκρατς για τον 1ο Γύρο του Κυπέλλου ΟΥΕΦΑ 1973-74, όπου η Παναχαϊκή νίκησε με 0-1 και προκρίθηκε στην επόμενη φάση, με τον Πλιάτσικα να έχει πραγματοποιήσει εξαιρετική εμφάνιση κρατώντας ανέπαφη την έτσι του και με τους οι φιλάθλους να τον ονομάζουν «ήρωα του Γκρατς».￼￼  

Το 1974 μετέβη στην Βόρειο Αμερική για να γυρίσει στην Ελλάδα την επόμενη αγωνιστική περίοδο 1975-76 όπου αποτέλεσε παίκτη του Α.Ο. Κορωπί. Το 1977 επέστρεψε πάλι στην Παναχαϊκή με τότε προπονητή τον Γιουγκοσλάβο, Λιούμπισα Σπάιτς. Έπειτα φόρεσε την φανέλα του Πανηλειακού, του Αίαντα Γαστούνης, του Παναιγιάλειου και τέλος της ΠΑΕ Πύργος.  

Ανηψιός του είναι ο Βασίλης Πλιάτσικας, νυν επαγγελματίας ποδοσφαιριστής.

Εξωτερικοί σύνδεσμοι 

 Match Αχαΐας (matchnews.gr): Γρήγορης Πλιάτσικας.

Έλληνες ποδοσφαιριστές
 Ποδοσφαιριστές Παναχαϊκής
Έλενα Ριμπάκινα

Η Έλενα Ριμπάκινα (ρωσικά: Елена Андреевна Рыбакина, γεννημένη στις 17 Ιουνίου 1999 στη Μόσχα ) είναι Ρωσίδα επαγγελματίας αντισφαιρίστρια που από το 2018 εκπροσωπεί το Καζακστάν.Το 2022 έγινε η πρώτη παίκτρια από το Καζακστάν που κέρδισε έναν τίτλο Grand Slam, το Γουίμπλετον το 2022 κόντρα στην Ονς Ζαμπέρ. 

Η Ριμπάκινα έκανε το ντεμπούτο της στο WTA Tour στο τουρνουά της Μόσχας το 2017 όπου εξασφάλισε μία θέση στο κυρίως ταμπλό της κλήρωσης μέσω των προκριματικών αλλά έχασε στον πρώτο γύρο από την Ιρίνα Καμέλια Μπέγκου στα τρία σετ.

Μέχρι σήμερα, έχει κατακτήσει τρεις τίτλους στο μονό της WTA. Επιπλέον κατέχει τέσσερις τίτλους στο απλό και άλλους τέσσερις τίτλους στο διπλό στα τουρνουά της  ITF. Η υψηλότερη θέση που έχει βρεθεί στην παγκόσμια κατάταξη είναι η 12η.

Στυλ παιχνιδιού 
Με ύψος 1,84 μ. έχει εξαιρετικό σερβίς και μπορεί να δημιουργήσει χτυπήματα εδάφους υψηλής ισχύος. Παίζει κυρίως από τη βασική γραμμή και έχει καλή κίνηση για το ύψος της.

Στατιστικά καριέρας

Singles

Παραπομπές 

Νικητές του Γουίμπλεντον
Ρωσίδες αθλήτριες της αντισφαίρισης
Return to Monkey Island

Το Return to Monkey Island είναι βιντεοπαιχνίδι περιπέτειας του 2022, που σχεδιάστηκε από τον Ρον Γκίλμπερτ και εκδόθηκε από τηv Devolver Digital, Inc. σε συνεργασία με τη Lucasfilm Games. Είναι το έκτο παιχνίδι της σειράς Monkey Island και σχεδιάστηκε ως συνέχεια των δύο πρώτων παιχνιδιών, The Secret of Monkey Island και Monkey Island 2: LeChuck's Revenge.

Σενάριο 
Όπως και τα προηγούμενα παιχνίδια της σειράς, το Return to Monkey Island λαμβάνει χώρα σε φανταστικά νησιά της Καραϊβικής κατά τη χρυσή εποχή της πειρατείας, μετά τα συμβάντα του δεύτερου παιχνιδιού, LeChuck's Revenge. Κεντρική σεναριακή γραμμή αποτελεί η προσπάθεια του γνωστού ανίδεου και ερασιτέχνη πειρατή Guybrush Threepwood να αποκαλύψει μυστικό του «Νησιού των Πιθήκων». Στην πορεία του ο ήρωας του παιχνιδιού επισκέπτεται εκτός από γνωστές τοποθεσίες της σειράς, όπως τα νησιά Mêlée Island και Monkey Island, επίσης και άγνωστα μέρη όπως το κρύο Brr Muda και το Terror Island.

Ιστορικό δημοσίευσης 
Ο Ρον Γκίλμπερτ δημιούργησε για την Lucasfilm Games, μεταξύ άλλων, τα παιχνίδια Maniac Mansion το 1987 και The Secret of Monkey Island το 1990. Στα μέσα του 2016 αναζήτησε τα δικαιώματα των παιχνιδιών της σειράς Monkey Island και Maniac Mansion, αφού η Disney, η οποία είχε εξαγοράσει τη Lucasfilm και το τμήμα παιχνιδιών της το 2012, ανακοίνωσε την απόσυρσή της από την ανάπτυξη παιχνιδιών. Τον Απρίλιο του 2022 ανακοίνωσε στο Twitter το Return to Monkey Island ως συνέχεια των δύο πρώτων παιχνιδιών της σειράς.

Παραπομπές

Εξωτερικοί σύνδεσμοι 
 Επίσημη ιστοσελίδα
 Return to Monkey Island στην MobyGames (αγγλικά)

Monkey Island
Βιντεοπαιχνίδια περιπέτειας
Βιντεοπαιχνίδια point-and-click
Βιντεοπαιχνίδια του 2022
Βιντεοπαιχνίδια των Windows
Βιντεοπαιχνίδια ανεπτυγμένα στις Ηνωμένες Πολιτείες
Π.Α.Ο.Κ. (τζούντο)

Το τμήμα Τζούντο του ΠΑΟΚ είναι από τα νεότερα τμήματα του συλλόγου, καθώς ιδρύθηκε το 2017.

Το 2019 ο σύλλογος κατέκτησε το Πανελλήνιο Πρωτάθλημα Ανδρών και Γυναικών, το οποίο πραγματοποιήθηκε στα Γιάννενα.

Οι αθλητές Ελισάβετ Τελτσίδου και Αλέξης Ντανατσίδης αγωνίστηκαν στους Ολυμπιακούς Αγώνες του Τόκυο το 2021. Στους  Μεσογειακούς Αγώνες το 2022 η Τελτσίδου κατέκτησε το χάλκινο μετάλλιο και Θεόδωρος Τσελίδης το ασημένιο.

Πανελλήνιοι Τίτλοι 

 1 Πανελλήνιο Πρωτάθλημα Ανδρών:2019
 1 Πανελλήνιο Πρωτάθλημα Γυναικών:2019

Τίτλοι τμημάτων υποδομής
 1 Πανελλήνιο Πρωτάθλημα Τζούντο Νέων:2020

Παραπομπές

ΠΑΟΚ
Ελληνικοί σύλλογοι τζούντο
Μάριον Μαχόνι Γκρίφιν

Η Μάριον Μαχόνι Γκρίφιν (Marion Mahony Griffin, 14 Φεβρουαρίου 1871 – 10 Αυγούστου 1961) ήταν Αμερικανίδα αρχιτέκτονας και καλλιτέχνης. Ήταν μια από της πρώτες αδειοδοτημένες γυναίκες αρχιτέκτονες στον κόσμο, και θεωρείται απο τα αρχικά μέλη του κινήματος των "εξοχικών σπιτιών" (Prairie School). 
Παρήγαγε κάποια από τα καλύτερα αρχιτεκτονικά σχέδια στην Αμερική και την Αυστραλία.

Εκθέσεις 
1998–99: Το Μουσείο Εφαρμοσμένων Τεχνών & Επιστημών στο Σίδνεϊ πραγματοποίησε έκθεση με τίτλο «Beyond Architecture: Marion Mahony and Walter Burley Griffin».

2013: Μια έκθεση για τον εορτασμό της εκατονταετηρίδας της Καμπέρας, που πραγματοποιήθηκε στην Εθνική Βιβλιοθήκη της Αυστραλίας και ονομάζεται "Το όνειρο ενός αιώνα: οι Γκρίφιν στην πρωτεύουσα της Αυστραλίας", παρουσίασε τα σχέδιά της για ολόκληρο το χρόνο.

2015: Έκθεση με μερικά από τα έργα της πραγματοποιήθηκε στο Block Museum του Northwestern University, Ιλλινόις, ΗΠΑ.

2016–17: Πραγματοποιήθηκε έκθεση στο Elmhurst History Museum, Ιλλινόις, ΗΠΑ.

2020–2021: Έκθεση στο Μουσείο του Σίδνεϊ με τίτλο «Paradise on Earth».

2022: Έκθεση στα Εθνικά Αρχεία της Αυστραλίας στην Καμπέρα με τίτλο «Marion: the other Griffin».

Αρχιτεκτονικά έργα 

 All Souls Church (κατεδαφίστηκε), Έβανστον, Ιλινόις – 1901
 Gerald and Hattie Mahony Residence (κατεδαφίστηκε), Έλκχαρτ, Ιντιάνα – 1907
 David Amberg Residence, 505 College Avenue SE, Γκραντ Ράπιντς, Μίσιγκαν– 1909
 Edward P. Irving Residence, 2 Millikin Place, Ντεκατούρ, Ιλινόις – 1909
 Robert Mueller Residence, 1 Millikin Place, Ντεκατούρ, Ιλινόις – 1909
 Adolph Mueller Residence, 4 Millikin Place, Ντεκατούρ, Ιλινόις – 1910
 Niles Club Company, Club House, Νάιλς, Μίσιγκαν– 1911
 Henry Ford Residence "FairLane" (άκτιστο αρχικό σχέδιο, 1913)
 Koehne House (κατεδαφίστηκε το 1974), Παλμ Μπιτς, Φλόριντα – 1914
 Cooley Residence, Grand St. στο Texas Avenue, Μονρόε, Λουιζιάνα
 Fern Room, Cafe Australia, Μελβούρνη, Αυστραλία – 1916
 Pholiota, 23 Glenard Drive, Ίγκλμοντ, Βικτώρια, Αυστραλία – 1920
 Capitol Theatre, Swanston Street, Μελβούρνη, Αυστραλία – 1921–1923
 Stokesay, 289 Nepean Highway, Seaford, Βικτώρια, Αυστραλία – 1925
 Ellen Mower Residence, 12 The Rampart, Κάστλκραγκ, Σίδνεϊ – 1926
 Creswick Residence, Κάστλκραγκ, Σίδνεϊ, Αυστραλία – 1926
 S.R. Salter Residence , Toorak, Βικτώρια, Αυστραλία – 1927[46]
 Vaughan Griffin Residence, 52 Darebin St., Heidelberg, Βικτώρια, Αυστραλία – 1927

Παραπομπές 

Αμερικανοί αρχιτέκτονες
Διοργανώσεις Ε.Π.Σ. Θεσσαλίας 1991–92

Tην περίοδο 1991–92, η Ένωση Ποδοσφαιρικών Σωματείων Θεσσαλίας ήταν η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του κυπέλλου και του πρωταθλήματος, στο νομό Μαγνησίας, με στόχο την άνοδο στη Δ΄ Εθνική ερασιτεχνική κατηγορία.Ο θεσμός του κυπέλλου 1991-92, αποτέλεσε ταυτόχρονα την πρώτη φάση του Κυπέλλου Ερασιτεχνών της ΕΠΟ. Η κυπελλούχος ΕΠΣ Θεσσαλίας, απέκτησε το δικαίωμα συμμετοχής στο Κύπελλο Ερασιτεχνών.

Πρωτάθλημα 

Για την περίοδο 1991–92 , η δομή του πρωταθλήματος της Ε.Π.Σ. Θεσσαλίας ήταν: 16 ομάδες σε καθε μία απο τις τρεις κατηγορίες.

A΄ Κατηγορία 
Ο Θησέας είχε πανηγυρίσει το πρωτάθλημα με προπονητή τον Θανάση Βήτα τερματίζοντας 1ος με 52 βαθμούς, έχοντας: 24 νίκες, 4 ισοπαλίες και 2 ήττες με πρώτο σκόρερ τον Βασίλη Μαλακασιώτη με 22 γκολ.

Πηγή: Ιστολόγιο Τοξότη Βόλου

Κύπελλο 

Το κύπελλο της περιόδου 1991–92 κατέκτησε η Δάφνη Βόλου.

Τελικός

Παραπομπές

Πηγές
ΤΟ 4ο ΠΡΩΤΑΘΛΗΜΑ ΤΟΥ ΘΗΣΕΑ
Ιστολόγιο Τοξότη Βόλου

Εξωτερικοί σύνδεσμοι 

 

Ε.Π.Σ. Θεσσαλίας
Εγχώρια ποδοσφαιρικά πρωταθλήματα 1991–1992
Εγχώρια ποδοσφαιρικά κύπελλα 1991-1992
Ανισότητα Γιανγκ για το γινόμενο

Στα μαθηματικά, η ανισότητα Γιανγκ λέει ότι για οποιουσδήποτε δύο μη-αρνητικούς πραγματικούς αριθμούς  και κάθε  τέτοιους ώστε , ισχύει ότι

Αυτή η μορφή είναι χρήσιμη για την απόδειξη της ανισότητας Χέλντερ. Στην εργασία του Γιανγκ το 1912, εμφανίστηκε με την μορφή 

για οποιοδήποτε , ως γενίκευση της κλασσικής ανισότητας 

την οποία λαμβάνουμε για .

Αποδείξεις

Με την ανισότητα Γένσεν

Αφού η λογαριθμική συνάρτηση  είναι κυρτή για , για ,  και , έχουμε από την ανισότητα Γένσεν ότι

ή ισοδύναμα, καθώς 

Καθώς η  είναι γνησίως αύξουσα έχουμε ότι

Με ανισότητα ΑΜ-ΓΜ (για p, q ρητούς)

Έστω ότι  ρητοί τότε για κάποιος θετικούς ακεραίους  έχουμε ότι  και . Τότε, 

καθώς . Από την ανισότητα αριθμητικού-γεωμετρικού μέσου για συνολικά  πραγματικούς αριθμούς:  αριθμούς  και  αριθμούς :

Συνδυάζοντας τα παραπάνω δύο βήματα, λαμβάνουμε την ανισότητα Γιανγκ.

Με ανισότητα Μπερνούλλι

Θα χρησιμοποιήσουμε την εξής επέκταση της ανισότητας Μπερνούλλι: Για κάθε πραγματικό αριθμό  και , ισχύει ότι

Για να αποδείξουμε την ανισότητα Γιανγκ, θεωρούμε  και , επομένως

Αναδιατάσσοντας, λαμβάνουμε ότι

και αναπτύσσοντας και τα δύο μέλη 

Χρησιμοποιώντας ότι , λαμβάνουμε την ανισότητα Γιανγκ.

Με ολοκληρώματα

Θα χρησιμοποιήσουμε την εξής ανισότητα για ολοκληρώματα: Για οποιοδήποτε συνεχή γνησίως αύξουσα συνάρτηση  και οποιαδήποτε  έχουμε ότι

Έστω ότι  (που είναι γνησίως αύξουσα για ). Τότε,  και επειδή

έχουμε ότι . Επομένως,

Από την (), λαμβάνουμε ότι την ανισότητα Γιανγκ.

Γενικεύσεις

Ανισότητα με ολοκληρώματα

Για οποιοδήποτε συνεχή γνησίως αύξουσα συνάρτηση  και οποιαδήποτε  έχουμε ότι

Ανισότητα Χέλντερ

Η ανισότητα Χέλντερ δίνει ότι για κάθε θετικούς πραγματικούς αριθμούς ,  και  τέτοιος ώστε , ισχύει ότι

Δείτε επίσης
 Ανισότητα Χέλντερ

Παραπομπές

Ανισότητες
Ανισότητα Χέλντερ

Στα μαθηματικά, η ανισότητα Χέλντερ είναι η ανισότητα,

που ισχύει για οποιουσδήποτε πραγματικούς αριθμούς  και  και για  έτσι ώστε .

Η ανισότητα ισχύει και για οποιεσδήποτε ολοκληρώσιμες συναρτήσεις ,

Η ανισότητα παίρνει το όνομά της από τον Όττο Χέλντερ για την εργασία του το 1889.

Απόδειξη

Για την απόδειξη θα χρησιμοποιήσουμε την ανισότητα Γιανγκ. Η ανισότητα Γιανγκ δίνει ότι για κάθε πραγματικούς αριθμούς  και  με ,

Για την ανισότητα Χέλντερ κάνουμε την παρατήρηση ότι είναι ομογενής, δηλαδή αν θεωρήσουμε τους αριθμούς  και  για οποιεσδήποτε σταθερές , λαμβάνουμε μία ανισότητα ισοδύναμη με την αρχική ανισότητα, καθώς
 και .
Επομένως διαλέγοντας  και , αρκεί να δείξουμε ότι για κάθε  και  με  και , ισχύει ότι

Χρησιμοποιώντας την ανισότητα Γιανγκ, έχουμε ότι 

ολοκληρώνοντας την απόδειξη της ανισότητας Χέλντερ.

Δείτε επίσης
 Ανισότητα Γιανγκ για το Γινόμενο

Παραπομπές

Ανισότητες
CODA: Στον Ρυθμό της Καρδιάς

Το CODA: Στον Ρυθμό της Καρδιάς (αγγλικά: CODA) είναι ο τίτλος μιας  Αμερικανικής δραματικής και κωμικής ταυτόγχρονα ταινίας του 2021.Είναι ριμείκ της Γαλλο-Βελγικής ταινίας Η Οικογένεια Μπελιέ του 2014. Την συγγραφή του σεναρίου της ταινίας, όπως και την σκηνοθεσία της, ανέλαβε η Σιαν Χέντερ, ενώ πρωταγωνιστεί η Εμίλια Τζόουνς στον ρόλο μιας νεαρής γυναίκας, ονόματι Ρούμπι Ρόσι, το μοναδικό άτομο που έχει την ακοή του σε μια τετραμελή οικογένεια κωφών, που προσπαθεί να βοηθήσει την οικογένειά της απέναντι στην επιχείρηση που διαθέτουν οι δικοί της, ενώ προσπαθεί ταυτόγχρονα να γίνει και τραγουδίστρια.

Η ταινία έκανε πρεμιέρα στις 28 Ιανουαρίου του 2021 στο Φεστιβάλ Κινηματογράφου Σάντανς, όπου η Apple εξασφάλισε τα πνευματικά δικαιώματα διανομής της ταινίας. Έλαβε θετικές κυρίως κριτικές και κέρδισε διάφορα βραβεία. Στην 94η Απονομή των Βραβείων Όσκαρ, η ταινία κέρδισε τα βραβεία Καλύτερης ταινίας, Προσαρμοσμένου Σεναρίου και Β' Ανδρικού Ρόλου.

Παραπομπές

Εξωτερικοί Σύνδεσμοι
 CODA: Στον Ρυθμό της Καρδιάς στο IMDb
 Επίσημο σενάριο

Αμερικανικές ταινίες
Ταινίες του 2021
Αμερικανικές δραματικές ταινίες
Αμερικανικές δραματικές κωμικές ταινίες
Αμερικανικές ανεξάρτητες ταινίες
Όσκαρ Καλύτερης Ταινίας
Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου
Ταινίες με θέμα την αναπηρία
Πανελλήνιο πρωτάθλημα στίβου γυναικών 2022

Το 87ο Πανελλήνιο πρωτάθλημα στίβου γυναικών 2022 διεξήχθη στις 25–26 Ιουνίου 2022 στο Καυτανζόγλειο Στάδιο της Θεσσαλονίκης. Τα ειδικά πρωταθλήματα 20χλμ βάδην, 35 χλμ βάδην, 10.000μ, επτάθλου, Ημιμαραθωνίου και Μαραθωνίου διεξήχθησαν σε διαφορετικές ημερομηνίες και τόπους. Πρωταθλήτρια ομάδα αναδείχθηκε ο Α.Σ.Σ. Αλέξανδρος Μακεδονίας.

Οι νικήτριες

Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:
Έπταθλο. Διεξήχθη στις 23-24 Ιουλίου 2022 στην Πάτρα.
10.000μ. Διεξήχθη στις 7 Μαΐου 2022, στο Αθλητικό Κέντρο της Καμαρίτσας στην Λαμία. 
Ημιμαραθώνιος. Διεξήχθη 20 Μαρτίου στην Αθήνα.
Μαραθώνιος. Διεξήχθη στις 14 Νοεμβρίου 2021 (δηλ. στα πλαίσια της σεζόν 2021-2022), ταυτόχρονα με τον 38ο Αυθεντικό Μαραθώνιο Αθήνας.
20χλμ βάδην. Διεξήχθη στις 8 Μαΐου 2022, στην Πάτρα. Συμμετείχαν 10 αθλήτριες.
35χλμ βάδην. Διεξήχθη στα Μέγαρα στις 23 Ιανουαρίου 2022. Συμμετείχαν 9 αθλήτριες.

Αποτελέσματα

Βαθμολογία

Πηγές 
 ΣΕΓΑΣ: Πανελλήνιο Πρωτάθλημα Ανδρών/Γυναικών, Θεσσαλονίκη (25-26/6).
 ΣΕΓΑΣ: Πανελλήνιο Πρωτάθλημα 10.000 μ. Α/Γ και Κ23 Λαμία (7/5). 
 ΣΕΓΑΣ: Πανελλήνιο Πρωτάθλημα συνθέτων Ανδρών/Γυναικων, Πάτρα (23-24/7). 
 ΣΕΓΑΣ: Πανελλήνιο Πρωτάθλημα 20χλμ. Βάδην, Πάτρα (8/5). 
 ΣΕΓΑΣ: Πανελλήνιο Πανελλήνιο Πρωτάθλημα 35χλμ. βάδην Α/Γ, Μέγαρα (23/1). 
 ΣΕΓΑΣ: Πανελλήνιο Πρωτάθλημα Ημιμαραθωνίου 20/3 Αθήνα. 
Αποτελέσματα Πανελλήνιου Πρωταθλήματος Μαραθωνίου 2021

Παραπομπές   

Γυναικων
Στίβος το 2022
Αθλητισμός στην Πάτρα
Πουέρτο Σαν Χουλιάν

Το Πουέρτο Σαν Χουλιάν () είναι πόλη στην επαρχία Σάντα Κρους της Αργεντινής και πρωτεύουσα του νομού Μαγκαλιάνες. Βρίσκεται στην Παταγονία, στις όχθες του κόλπου Σαν Χουλιάν, βορειοανατολικά του Ρίο Γαλιέγος, της πρωτεύουσας της επαρχίας. Είχε πληθυσμό 7.894 κατοίκους το 2010.

Η μικρή πόλη διαθέτει ένα σημαντικό λιμάνι και ένα αεροδρόμιο , αλλά το τελευταίο είναι ανενεργό από το 2006. Το αεροδρόμιο είχε ιδιαίτερη σημασία κατά τη διάρκεια του πολέμου των Φώκλαντ, ο οποίος είχε μόνιμες επιπτώσεις στον πληθυσμό, καθώς επέστρεφαν λιγότερα αεροπλάνα από όσα έφευγαν. Ένα γαλλικό αεροσκάφος Mirage, το οποίο υπηρέτησε σε αυτόν τον πόλεμο, είναι εκτεθειμένο στην πόλη.

Οδικώς απέχει 373 χλμ. από την πρωτεύουσα της επαρχίας, το Ρίο Γαλιέγος. Είναι επίσης η έδρα του Εθνικού Πανεπιστημίου της Νότιας Παταγονίας.

Μια αποικία πιγκουίνων βρίσκεται κοντά στην πόλη. Τα δελφίνια εμφανίζονται επίσης σε κοντινή απόσταση από αυτήν. Η παρουσία του κόλπου Σαν Χουλιάν επιτρέπει την παρουσία αυτών των ζώων, προσφέροντάς τους φυσική προστασία.

Η πόλη είναι γνωστή για το γεγονός ότι είναι το σημείο όπου ο Μαγγελάνος αποβιβάστηκε στις 31 Μαρτίου 1520 κατά τη διάρκεια της εκστρατείας του προς την Ασία από τη Δύση, η οποία - μετά το θάνατό του στις Φιλιππίνες και τη συνέχισή της προς τα δυτικά από τον Χουάν Σεμπαστιάν Ελκάνο - θα γινόταν ο πρώτος περίπλους στην ιστορία. Ένα μουσειακό πλοίο θυμίζει αυτή την ιστορική στιγμή. Περίπου πενήντα χρόνια αργότερα, το 1578, ο μικρός στόλος με επικεφαλής τον Φράνσις Ντρέικ αγκυροβόλησε στον κόλπο του Σαν Χουλιάν κατά τη διάρκεια του περιπλου του (1577-1580). Ένας από τους καπετάνιους, ο Τόμας Ντάουτι, ο οποίος είχε δικαστεί για ανταρσία και προδοσία, αποκεφαλίστηκε.

Το πλοίο HMS Beagle του Κάρολου Δαρβίνου σταμάτησε στην περιοχή για μια εβδομάδα τον Ιανουάριο του 1834.

Η αρχιτεκτονική του Σαν Χουλιάν είναι μια υπενθύμιση των διαφορετικών μεταναστευτικών ροών από τις αρχές του 20ού αιώνα.

Κλίμα
Το Πουέρτο Σαν Χουλιάν έχει ψυχρό ημίξηρο κλίμα (Ταξινόμηση κλίματος Κέππεν: BSk), το οποίο ωστόσο είναι ήπιο για το γεωγραφικό πλάτος του. Τα καλοκαίρια είναι ήπια και ξηρά, ενώ ο χειμώνας παραμένει σταθερά πάνω από το μηδέν κατά τη διάρκεια της ημέρας, με τους παγετούς να είναι συχνοί αν και συχνά ασθενείς κατά τη διάρκεια της νύχτας.

Παραπομπές 

Πόλεις της Αργεντινής
Εθνική Κατηγορία υδατοσφαίρισης ανδρών 1970

Το πρωτάθλημα Ελλάδας υδατοσφαίρισης ανδρών 1970 άρχισε στις 18 Ιουλίου και ολοκληρώθηκε στις 27 Σεπτεμβρίου 1970. 

Έγιναν 2 γύροι στο Ολυμπιακό κολυμβητήριο. Πρωταθλητής αναδείχθηκε ο Εθνικός για 21η φορά στην ιστορία του και μάλιστα αήττητος.

Προκριματική φάση 
Μετείχαν οκτώ ομάδες οι οποίες χωρίστηκαν σε δύο ομίλους:

 Α) Ολυμπιακός Πειραιώς, Ν.Ο. Πατρών, Παλαιό Φάληρο, Ηρακλής Θεσσαλονίκης
 Β) Εθνικός Πειραιώς, Παναθηναϊκός, Φοίνικας Πειραιώς, Ν.Ο. Μυτιλήνης

Στην τελική φάση μετείχαν Ολυμπιακός, Εθνικός, Παλαιό Φάληρο και Παναθηναϊκός

Σε αγώνες κατάταξης για τις θέσεις 5–8, ο Ηρακλής υποβιβάστηκε.

Τελική φάση

Πηγές 

 Εφημερίδα Τα Νέα, 20/7/1970
 Εφημερίδα Τα Νέα, 21/7/1970
 Εφημερίδα Τα Νέα, 22/7/1970
 Εφημερίδα Τα Νέα, 23/7/1970
 Εφημερίδα Τα Νέα, 26/9/1970
 Εφημερίδα Τα Νέα, 27/9/1970
 Εφημερίδα Τα Νέα, 28/9/1970
 Εφημερίδα Μακεδονία, 29/9/1970

Α1 εθνική κατηγορία υδατοσφαίρισης ανδρών
Love Is an Open Door

To  "Love Is an Open Door" είναι ένα τραγούδι της Κρίστεν Άντερσον-Λόπεζ και του Ρόμπερτ Λόπεζ, το οποίο συμπεριλήφθηκε στο soundtrack της 53η ταινίας των Walt Disney Animation Studios, Frozen του 2013. Το τραγούδι ερμηνεύθηκε αρχικά από την Κρίστεν Μπελ και τον Σαντίνο Φοντάνα. Πρόκειται για ένα αισθηματικό τραγούδι, όπου εμφανίζεται στην ταινία να το τραγουδά η πριγκίπισσα Anna και ο πρίγκιπας Hans, κατά τη διάρκεια της στέψης της Elsa. 

Το τραγούδι ηχογραφήθηκε και από τη Ντέμι Λοβάτο, αλλά ποτέ δεν κυκλοφόρησε αυτή η εκδοχή. Οι δημιουργοί του κομματιού, εμπνεύστηκαν από το The Karate Kid (1984) και ήθελαν να αποτυπώσουν το «τέλειο πρώτο ραντεβού». Το κομμάτι, όπως και η ταινία, μεταφράστηκε και τραγουδήθηκε από πολλές γλώσσες, οι οποίες κάποιες εξ αυτών, γνώρισαν μεγάλη επιτυχία, για παράδειγμα η ιαπωνική εκτέλεση Tobira Akete, έφτασε, το 2014, στο νούμερο 36 των Ιαπωνικών Hot 100, ενώ η νοτιοκορεατική έφτασε στο νούμερο 2 των Gaon International Chart.

Παραπομπές

Εξωτερικοί σύνδεσμοι 
 Love Is an Open Door sto Επίσημο Κανάλι YouTube της Disney

Τραγούδια του 2013
Black Adam (ταινία)

Το Black Adam είναι μία ταινία βασισμένη στον ομώνυμο χαρακτήρα της DC Comics. Η παραγωγή έγινε από την New Line Cinema, την DC Films, την Seven Bucks Productions και την FlynnPictureCo.. Είναι spin-off της ταινίας Shazam! και η 11η ταινία του Εκτεταμένου Σύμπαντος της DC. Την σκηνοθέτησε ο Τζαούμε Κολέτ-Σέρα και το σενάριο της το έγραψαν οι Άνταμ Σζτίκιελ, Ρόρι Έινς και Σόραμπ Νοσριβάνι.

Πρωταγωνιστεί ο Ντουέιν Τζόνσον, πλαισιωμένος από τους Άλντις Χοτζ, Νόα Σεντίνεο, Σάρα Σάχι, Μαρουάν Κενζάρι, Κουιντέσα Σουίντελ, Μπόντι Σαμπόγκι και Πιρς Μπρόσναν. Ο Τζόνσον αρχικά θα έκανε το ντεμπούτο του ως Black Adam στο Shazam!, αλλά οι παραγωγοί αργότερα αποφάσισαν να δώσουν στον χαρακτήρα την δικιά του ταινία. Ο Σζτίκιελ προσλήφθηκε τον Οκτώβριο του 2017. Ο Κολέτ-Σέρα προσλήφθηκε τον Ιούνιο του 2019 με την ημερομηνία 22 Δεκεμβρίου του 2021, αλλά άλλαξε λόγω του COVID-19. Τα επόμενα χρόνια ανακοινώθηκαν και οι υπόλοιποι ηθοποιοί, και το σενάριο ξαναγράφτηκε από τους Έινς και Νοσριβάνι. Τα γυρίσματα άρχισαν τον Απρίλιο του 2021 και ολοκληρώθηκαν τον Αύγουστο στην Ατλάντα και στο Λος Άντζελες.

Το Black Adam έκανε την παγκόσμια πρεμιέρα του στις 3 Οκτωβρίου του 2022 στο Μεξικό και θα κυκλοφορήσει στις Ηνωμένες Πολιτείες στις 21 Οκτωβρίου από την Warner Bros. Pictures. Η ταινία έλαβε γενικά ανάμεικτες κριτικές, με τους κριτικούς να επαινούν τις ερμηνείες του Μπρόσναν και του Τζόνσον, τις σκηνές δράσεις και τα οπτικά εφέ, αλλά το πολιτικό θέμα και ο κεντρικός κακός της τους δίχασαν.

Σύνοψη 
Μετά από 5000 χρόνια φυλάκισης, ο Black Adam ένας αντιήρωας από την αρχαία πόλη Κάντακ, βγαίνει στην σύγχρονη εποχή. Οι βίαιες τακτικές του τραβάνε την προσοχή των Justice Society of America, που προσπαθούν να τον σταματήσουν και να τον πείσουν να γίνει ήρωας για να καταφέρουν να νικήσουν όλοι μαζί μια ακόμα δυνατότερη απειλή.

Διανομή ρόλων 
 Ντουέιν Τζόνσον ως Teth Adam/Black Adam
 Άλντις Χοτζ ως Κάρτερ Χολ/Χόκμαν
 Νόα Σεντίνεο ως Άλμπερτ "Αλ" Ρόθσταϊν/Atom Smasher
 Σάρα Σάχι ως Αντριάνα Τόμαζ
 Μαρουάν Κενζάρι ως Ίσμαελ Γκρέγκορ/Sabbac
 Κουιντέσα Σουίντελ ως Μαξίν Χάνκελ/Cyclone
 Μπότι Σαμπόνγκι ως Αμόν Τόμαζ
 Πιρς Μπρόσναν ως Κεντ Νέλσον/Doctor Fate

Η Βαϊόλα Ντέιβις και η Τζένιφερ Χόλαντ θα επιστρέψουν στους ρόλους τους ως Αμάντα Γουόλερ και Εμίλια Χάρκουρτ από προηγούμενες ταινίες και σειρές του DCEU. Ο Μοχάμεντ Αμέρ θα εμφανιστεί ως ο Καρίμ, ο αδερφός της Αντριάνα. Ο Χένρι Κάβιλ θα επιστρέψει ως Καλ-Ελ/Κλαρκ Κεντ/Superman στην mid-credit scene

Παραπομπές 

Αμερικανικές ταινίες
Ταινίες του 2022
Αγγλόφωνες ταινίες
Ταινίες παραγωγής Warner Bros.
Ταινίες βασισμένες σε κόμικς της DC
Ταινίες του Εκτεταμένου Σύμπαντος της DC
Ταινίες γυρισμένες στην Ατλάντα
Ταινίες γυρισμένες στο Λος Άντζελες
Ταινίες που επηρεάστηκαν από την πανδημία COVID-19